
Avaliku ürituse „Narva Energiajooks” loa taotluse rahuldamine
1. Asjaolud ja menetluse käik

17.07.2012.a. esitas MTÜ Spordiürituste Korraldamise Klubi, reg. kood 80140548 Narva Linnavalitsusele avaliku ürituse loa taotluse.

MTÜ Spordiürituste Korraldamise Klubi kavandab viia läbi  11.08.2012 kellaajal 07.00 – 16.00  Narva linnas avalikkusele suunatud ürituse „Narva Energiajooks“. Sihtgrupiks on linnaelanikud ja külalised. Eeldatav maksimaalne osavõtjate arv on 4000 inimest. Üritusest osavõtt on tasuline ning alkoholi müüki ei toimu. Üritus viiakse läbi poolmaratoni vormis. Poolmaratoni läbiviimise marsruudiks on Peetri plats – Puškini tn. – Hariduse tn. – Vestervalli tn.– Sepa tn- Jõesuu tn. - Tähe tn. – Rahu tn. – Äkkeküla tee – 1 Jõe tänav – Raudsilla tn. – Grafovi tn. – Malmi tn – 1. Mai tn – Juhkentali tn. Ürituse läbiviija teeb liikluse ümberkorralduse politsei ning vabatahtlike abil . Ürituse läbiviimine on kooskõlastatud Politsei- ja Piirivalve ametiga ning Päästeametiga.
Avaliku ürituse loa taotluse menetleja kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Spordiürituste Korraldamise Klubi taotlus avaliku ürituse „Narva Energiajooks” läbiviimiseks. 

3.2. Avaliku ürituse korraldajaks on MTÜ Spordiürituste Korraldamise Klubi, reg. kood 80140548, Pärnu mnt 142a, Tallinn.
3.3. Poolmaratoni läbiviimise marsruudiks on Peetri plats – Puškini tn. – Hariduse tn. – Vestervalli tn.– Sepa tn- Jõesuu tn. - Tähe tn. – Rahu tn. – Äkkeküla tee – 1 Jõe tänav – Raudsilla tn. – Grafovi tn. – Malmi tn – 1. Mai tn – Juhkentali tn. 

3.4. Avalik üritus toimub 11.08.2012.a. kell 07.00 – 16.00.

3.5. Avaliku üritusega kaasnevad rajatiste ja liikluse (ühistranspordi, parkimise, fooriprogrammide jne) ümberkorraldamisega seotud kulud kannab avaliku ürituse korraldaja.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnakantseleil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

